b'\n_START_ARTICLE_\nIv\xc4\x8denko AI-14\n_START_PARAGRAPH_\nIv\xc4\x8denko AI-14 je sovjetski 9-valjni, zra\xc4\x8dnohlajeni bencinski zvezdasti letalski motor. Uporablja se na propelerskih letalih in helikopterjih Kamov (AI-14V). Motor so prvi\xc4\x8d testirali leta 1950. Zgradili so ve\xc4\x8d tiso\xc4\x8d AI-14 motorjev. AI-14R ima po navadi dvokraki propeler in se ga za\xc5\xbeene s stisnjenim zrakom._NEWLINE_Motor so v letih 1956\xe2\x88\x922007 licen\xc4\x8dno proizvajali tudi na Poljskem pri WSK-Kalisz in na Kitajskem kot Zhuzhou HS-6. Verzija Avia M462 poganja agrikulturno letalo Zl\xc3\xadn Z 37._NEWLINE_Na podlagi AI-14 so razvili dru\xc5\xbeino motorjev Vedenejev M14P.'